**Ministru kabineta noteikumu projekta**

**“Noteikumi par remigrācijas reģionālās attīstības atbalsta pasākumu”**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Noteikumi par remigrācijas reģionālās attīstības atbalsta pasākumu” (turpmāk – MKN projekts) izstrādes mērķis ir sniegt finansiālu atbalstu remigrantu un iekšējo migrantu uzņēmējdarbības projektiem.  MKN projekts nepieciešams, lai ikvienam interesentam par remigrācijas reģionālās attīstības atbalsta pasākumu nodrošinātu skaidru un caurspīdīgu pieeju atbalsta pasākuma finansējuma piešķiršanas procesā.  MKN projekta provizoriskais spēkā stāšanās laiks ir 2018. gada jūlijs. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | MKN projekts izstrādāts, lai saskaņā ar Ministru kabineta 2016. gada 3. maija rīkojuma Nr. 275 “Par Valdības rīcības plānu Deklarācijas par Māra Kučinska vadītā Ministru kabineta iecerēto darbību īstenošanai” pasākumu Nr. 93.5. “*Atbalstīsim pasākumus ārvalstīs dzīvojošo tautiešu politiskai un pilsoniskai līdzdalībai un iesaistei Latvijas ekonomiskajā un kultūras dzīvē, izglītībā un zinātnē. Paredzēsim atbalstu ārvalstīs dzīvojošām Latvijas ģimenēm, kuras apsver iespēju atgriezties Latvijā, nodrošināsim ciešākas saites ar Latviju un mērķorientētu valsts atbalsta politiku atgriešanās īstenošanai*” **īstenotu** Ministru kabineta 2017. gada 12. septembra sēdes protokola Nr. 45 53. § 9. punktu, ar ko Vides aizsardzības un reģionālās attīstības ministrijai (turpmāk – VARAM) ir uzdots īstenot prioritāro pasākumu 2018.-2020. gadam “Pilotprojekts pašvaldībās reemigrācijas veicināšanai “**Reģionālās reemigrācijas koordinators**””(turpmāk – prioritārais pasākums). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Prioritārā pasākuma ietvaros paredzēts **sniegt finansiālu atbalstu remigrantu** un iekšējo migrantu uzņēmējdarbības projektiem, tādējādi nepieciešams normatīvais regulējums, kas nosaka remigrācijas reģionālās attīstības atbalsta pasākuma īstenošanas un finansēšanas kārtību no valsts budžeta līdzekļiem (turpmāk – atbalsta pasākums). MKN projekts paredz dalības nosacījumus atbalsta pasākumā, nosacījumus atbalsta pasākuma projekta pieteikuma iesniegšanai un atbalsta pasākuma finansējuma saņemšanai, kā arī atbalsta pasākuma projektu pieteikumu vērtēšanas procesu un atbalsta pasākuma finansējuma saņēmēju uzraudzību.  Dažādi socioloģiskie pētījumi, tostarp Hazana M. (2016). veiktā pētījuma “Atgriešanās Latvijā: remigrantu aptaujas rezultāti” rezultāti apliecina, ka aptuveni trešā daļa no pētījuma respondentiem uzskata, ka atbalsta programma uzņēmējdarbības un personiskā biznesa uzsākšanai, palīdzētu atgriezties Latvijā. Pētījums pieejams Latvijas Universitātes Diasporas un migrācijas pētījumu centra tīmekļvietnē https://www.diaspora.lu.lv/ petijumi/.  Terminu remigrācija un remigrants nozīme sakrīt ar sabiedrībā lietotajiem terminiem reemigrācija un  reemigrants –  **abi tiek izmantoti, lai raksturotu vienu un to pašu procesu** – iedzīvotāju atgriešanās valstī, no kuras tie emigrējuši (izbraukuši).  Termini remigrācija un remigrants tiek lietoti ne tikai VARAM īstenotā remigrācijas **pilotprojekta ietvaros**, bet arī citos dokumentos un projektos (piemēram, analītiskajā pārskatā “Vienojošas nacionālās identitātes un kultūrtelpas nostiprināšana” (Analītiskā pārskata autori ir ekspertu grupa – Inta Mieriņa, Liesma Ose (Latvijas Universitātes Diasporas un migrācijas pētījumu centrs), Mārtiņš Kaprāns (Latvijas Universitātes Filozofijas un socioloģijas institūts) un Agnese Lāce (PROVIDUS).), kā arī Latvijas Republikas Saeimas Ārlietu komisijas izveidotajā darbā grupā Diasporas likumprojekta izstrādei).  **MKN projekta I. nodaļa “Vispārīgie jautājumi”** noteic, ka atbalsta pasākumu īsteno VARAM sadarbībā ar plānošanas reģioniem, kuros prioritārā pasākuma īstenošanai 2018. gadā izveidots remigrācijas koordinatoru tīkls (katrā reģionā viens koordinators). Plānošanas reģioni un tajos ietilpstošās pašvaldības tiek noteiktas saskaņā ar Ministru kabineta 2009. gada 5. maija noteikumiem Nr. 391 “Noteikumi par plānošanas reģionu teritorijām”.  MKN projekta I nodaļā ir skaidroti noteikumos lietotie termini, tiek skaidrots, kas ir remigrants, iekšējais migrants, atbalsta pasākuma dalībnieks, atbalsta pasākuma finansējums, atbalsta pasākuma finansējuma saņēmējs, atbalsta pasākuma projekta pieteikums, piesaistītās investīcijas.  Atbalsta pasākuma dalībnieki var būt gan remigranti (personas, kuras ir atgriezušās Latvijā pēc ilgstošas prombūtnes ārzemēs) un iekšējie migranti (personas, kas Latvijā ir mainījušas savu deklarēto dzīvesvietu no viena plānošanas reģiona uz citu). Ar ilgstošu prombūtni tiek saprasta prombūtne, kas ir ilgāka par trim gadiem. Pirms ilgstošas prombūtnes personai Latvijā ir jānodzīvo vismaz 10 gadus. Kā kritērijs un atskaites punkts tiek noteikta deklarētās dzīvesvietas maiņa. Remigranti un iekšējie migranti var būt gan nodokļu jomu regulējošos normatīvajos aktos noteiktajā kārtībā Latvijas Republikas Uzņēmumu reģistrā reģistrēti nodokļu maksātāji, gan saimnieciskās darbības veicēji, kas reģistrēti Valsts ieņēmumu dienestā. MKN projekta ietvaros remigranta un iekšējā migranta pazīmes definētas sīkāk. Iekšējie migranti kā atbalsta pasākuma dalībnieki ir iekļauti, lai ievērotu vienlīdzīgu, nediskriminējošu pieeju attiecībā uz abām atbalsta pasākumu dalībnieku grupām – remigrantiem un iekšējiem migrantiem. Lai sekmētu remigrantu un iekšējo migrantu atgriešanos ne tikai Rīgā un tai tuvumā esošajos novados, bet Latvijas reģionos, MKN projekts paredz atsevišķus izslēdzošus gadījumus. Atbalsta pasākumam nevar pieteikties remigrants, kura deklarētā dzīvesvietas adrese pēc atgriešanās Latvijā ir Rīgas pilsēta. Atbalsta pasākumam nevar pieteikties iekšējais migrants, kura deklarētā dzīvesvietas adrese pēc dzīvesvietas maiņas ir Rīgas pilsētā, Jūrmalas pilsētā, Ādažu novadā, Babītes novadā, Carnikavas novadā, Garkalnes novadā, Inčukalna novadā, Krimuldas novadā, Ķekavas novadā, Mālpils novadā, Mārupes novadā, Olaines novadā, Ropažu novadā, Salaspils novadā, Saulkrastu novadā, Sējas novadā, Siguldas novadā, Stopiņu novadā.  MKN projekta I. nodaļas 3.3. apakšpunktā ietverts kritērijs, kas noteic, kādā statusā jābūt, lai atbalsta pasākuma dalībnieks varētu iesniegt projekta pieteikumu, savukārt 3.5. apakšpunktā ietverts kritērijs, kādā statusā jābūt, lai atbalsta pasākuma dalībnieks varētu kļūt par atbalsta pasākuma finansējuma saņēmēju. T.i., projekta pieteikumu var iesniegt gan fiziska persona, kura plāno nodarboties ar saimniecisko darbību, gan arī nodokļu jomu regulējošos normatīvajos aktos noteiktajā kārtībā Latvijas Republikas Uzņēmumu reģistrā reģistrēts nodokļu maksātājs. Savukārt, lai atbalsta pasākuma dalībnieks kļūtu par atbalsta pasākuma finansējuma saņēmēju, tam ir jābūt nodokļu jomu regulējošos normatīvajos aktos noteiktajā kārtībā Latvijas Republikas Uzņēmumu reģistrā reģistrētam nodokļu maksātājam vai saimnieciskās darbības veicējam, kas reģistrēts Valsts ieņēmumu dienestā.  **MKN projekta II. nodaļa** **“Atbalsta pasākuma dalības nosacījumi”** definē dalības nosacījumus atbalsta pasākumā. Šajā nodaļā definētas darbības un nozares, kurās atbalsta pasākuma dalībnieki nevar pretendēt uz atbalsta pasākuma finansējumu. Viens no aspektiem, kāpēc atbalsta pasākuma finansējuma saņemšanai nebūtu atbalstāmas tādas nozares kā vairumtirdzniecība, mazumtirdzniecība, darījumi ar nekustamo īpašumu, u.c. nozares, ir tas, ka tās spēj uzrādīt augstas peļņas rezultātus bez dažādu atbalsta instrumentu izmantošanas.  **MKN projekta III. nodaļa “Atbalsta pasākuma finansējums un attiecināmās izmaksas”** paredz nosacījumus atbalsta pasākuma finansējuma saņemšanai.  2018. gadā kopējais atbalsta pasākuma finansējums ir 180 000 *euro*. Ikvienā no pieciem plānošanas reģioniem 2018. gadā ir pieejams atbalsta pasākuma finansējums 36 000 *euro*. Ņemot vērā, ka viena atbalsta pasākuma projekta maksimālais finansējuma apmērs var būt 9000 *euro*, tad katrā plānošanas reģionā atbalsta pasākuma finansējumu var saņemt ne mazāk kā četri uzņēmējdarbības projekti, no kuriem iekšējo migrantu projekti nedrīkst pārsniegt vairāk nekā pusi no atbalstīto projektu skaita.  MKN projekta trešā nodaļa paredz prasības atbalsta pasākuma finansējuma saņemšanai. Būtiskākā no prasībām – projekta iesniedzējam ir jānodrošina piesaistītās investīcijas vismaz 50 % apmērā no projekta pieteikumā norādītā atbalsta pasākuma finansējuma apjoma. Piemēram, ja atbalsta pasākuma dalībniekam ir uzņēmējdarbības iecere, kuras attīstībai nepieciešami 9000 *euro*, tad uzņēmējdarbības projektam jāpiesaista savi resursi vai ārējais finansējums vismaz 4500 *euro* apmērā. Kā ieguldījums pamatlīdzekļos var tikt attiecināta arī pamatlīdzekļu pārvešana no ārvalstīm, ja projekta pieteikuma iesniedzējs var apliecināt, ka pamatlīdzekļi nav iegādāti Latvijā. Ja prasība par piesaistītajām investīcijām netiek izpildīta, tad potenciālais atbalsta pasākuma dalībnieks nekvalificējas atbalsta pasākuma finansējuma saņemšanai.  MKN projekta III. nodaļa nosaka, kādas pozīcijas ir ieskaitāmas kā atbalstāmā projekta attiecināmās izmaksas, proti, tie var būt gan dažādi pamatlīdzekļos veiktie ilgtermiņa ieguldījumi, gan arī apgrozāmie līdzekļi (līdz 20% no kopējām izmaksām izejmateriālu, u.c. iegādei).  **MKN projekta IV. nodaļa “Projektu pieteikumu vērtēšana”** nosaka projektu pieteikumu iesniegšanas un vērtēšanas procesu, kuru nodrošina katra plānošanas reģiona izveidota vērtēšanas komisija piecu cilvēku sastāvā (sk. MKN projekta 16. punktu), no kuriem vēlams – trīs ir plānošanas reģiona speciālisti, viens attīstības finanšu institūcijas “ALTUM” pārstāvis, kā arī viens nevalstiskā sektora pārstāvis (vērtēšanas komisijas sastāvu noteiks plānošanas reģiona Attīstības padome). Projektu iesniegšanas un vērtēšanas process tiks noteikts vērtēšanas nolikumā, ko sagatavos VARAM sadarbībā ar plānošanas reģioniem.  MKN projekta pielikumos detalizētāk ir skaidrotas projekta pieteikuma noformēšanas prasības, kā arī projekta pieteikuma vērtēšanas kritēriji.  Lai atbalsta pasākuma dalībnieks varētu pieteikties atbalsta pasākuma finansējuma saņemšanai, tam ir jāsagatavo projekta pieteikums. Projekta pieteikums sagatavojams rakstveidā, un iesniedzams attiecīgajā plānošanas reģionā, kas nodrošina projekta pieteikuma vērtēšanas procesu. Pieteikumā jāietver plānotais vai arī esošs uzņēmējdarbības projekta apraksts, ietverot arī aspektu par vietējo un reģionālo resursu (t.sk. spēju) efektīvu izmantošanu. Ar to tiek saprasts – kā konkrētais uzņēmējdarbības projekts var izmantot vietējos, reģionālos resursus (piemēram, izejvielas ražošanas procesā) un vietējo, reģionālo spēju jeb cilvēkkapitāla iesaisti uzņēmējdarbības projektā (piemēram, piesaistot un nodarbinot lokāla mēroga speciālistus).  Projekta pieteikumā jānorāda arī uzņēmējdarbības projekta īstenošanai piesaistīto investīciju apmērs un veids, kā arī aprēķins par projekta pieteikuma iesniedzēja prognozējamo kopējo nodokļu maksājumu nākamo trīs gadu periodā no projekta pieteikumā norādītā plānotā projekta uzsākšanas brīža. Tostarp jānorāda arī emigranta vai iekšējā migranta apgādībā esošo bērnu skaits līdz 18 gadu vecumam; kritērijs specifiski paredzēts tieši ģimeņu ar bērniem atbalsta sekmēšanai.  Pēc projekta pieteikumā iesniegtās informācijas katram projekta pieteikumam tiek aprēķināts rezultāts un projekta pieteikumiem, kuri saņem augstāko rezultātu, tiek piešķirts atbalsta pasākuma finansējums.  Atbalsta pasākuma projekta rezultātu nosaka, izvērtējot MKN projekta 2. pielikumā norādītos kritērijus – uzņēmējdarbības apraksts (ar svaru 0,1), uzņēmējdarbības projekta īstenošanai piesaistīto investīciju apmērs un veids (ar svaru 0,3), kā arī aprēķins par atbalsta pasākuma projekta pieteikuma iesniedzēja prognozējamo kopējo nodokļu maksājumu no iedzīvotāju ienākuma nodokļa un valsts sociālās apdrošināšanas obligātajām iemaksām nākamo trīs gadu periodā no atbalsta pasākuma projekta pieteikumā norādītā plānotā projekta uzsākšanas brīža (ar svaru 0,5), atbalsta pasākuma dalībnieka apgādībā esošo bērnu skaits līdz 18 gadu vecumam (ar svaru 0,1).  Ja gadījumā vairākiem projektiem ir vienāds vērtējums, tad priekšrocība tiek dota tam projektam, kura pieteicējam ir lielāks apgādībā esošo bērnu skaits.  Tostarp, MKN projektā ietverts nosacījums, ka atbalsta pasākuma projekta iesniedzējs apliecina informācijas patiesumu jeb atbilstību remigranta vai iekšējā migranta statusam atbilstoši noteikumos minētajām prasībām. Šaubu gadījumā plānošanas reģionam dotas tiesības no atbalsta pasākuma dalībnieka pieprasīt prasību izpildi apliecinošus dokumentus, piemēram, izziņu par deklarēto dzīvesvietu.  Plānošanas reģions atbalsta pasākuma finansējuma saņēmējiem izmaksā atbalsta pasākuma finansējumu piecu darba dienu laikā pēc pamatojošo dokumentu un maksājuma pieprasījuma iesniegšanas un apstiprināšanas, bet ne vēlāk kā līdz 2018. gada 28. decembrim. Par pamatojošajiem dokumentiem tiek uzskatīti rēķini, pavadzīmes, čeki, bankas maksājuma izdrukas u.tml.  **MKN projekta V. nodaļa “Atbalsta pasākuma finansējuma saņēmēja uzraudzība”** definē atbalsta pasākuma finansējuma saņēmēja uzraudzību, nosakot uzraudzības periodu trīs gadu garumā pēc atbalsta pasākuma finansējuma saņemšanas. Ja atbalsta pasākuma finansējuma saņēmējs uzraudzības periodā neturpina saimniecisko darbību, maina saimnieciskās darbības veikšanas vietu, iegūtos aktīvus vai izveidoto infrastruktūru izmanto citiem mērķiem kā norādīts atbalsta pasākuma projekta pieteikumā, tad plānošanas reģionam ir tiesības pieprasīt atmaksāt piešķirto finansējumu. |
| 3. | Projekta izstrādē iesaistītās institūcijas un publiskas personas kapitālsabiedrības | Kurzemes plānošanas reģions, Latgales plānošanas reģions, Rīgas plānošanas reģions, Vidzemes plānošanas reģions un Zemgales plānošanas reģions. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Remigranti un iekšējie migranti, kuri ir uzsākuši vai plāno uzsākt uzņēmējdarbību. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskā regulējuma ietekme uz tautsaimniecību būs pozitīva, jo finansiālais atbalsts, kas būs pieejams šī atbalsta pasākuma ietvaros, motivēs remigrantus, kā arī iekšējos migrantus uzsākt uzņēmējdarbību, radīt jaunas darba vietas un papildu nodokļu ieņēmumus. Tiesiskais regulējums pozitīvi ietekmēs mazos un mikro uzņēmumus. Administratīvais slogs nepalielināsies prioritārā pasākuma īstenošanā iesaistītajām pusēm, t.sk., plānošanas reģioniem. |
| 3. | Administratīvo izmaksu monetārs novērtējums | Tiesiskā regulējuma īstenošanai papildu līdzekļi no valsts un pašvaldību budžeta 2018. gada ietvaros nav nepieciešami. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2018. gads | | Turpmākie trīs gadi (*euro*) | | | | |
| 2019. gads | | 2020. gads | | 2021. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 425 699 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 425 699 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 425 699 | 0 | 0 | 0 | 0 | 0 | 0 |
| 2.1. valsts pamatbudžets | 425 699 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | 0  X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Skaidrojums ir ietverts anotācijas III. sadaļas “Tiesību akta projekta ietekme uz valsts budžetu un pašvaldību budžetiem” 8. punktā “Cita informācija”. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav | | | | | | |
| 8. Cita informācija | Jaunā atbalsta izmantošanas gadījumā nav iespējams noteikt finansiālas izmaiņas pret vidēja termiņa budžeta ietvaru, jo papildu līdzekļi no valsts un pašvaldību budžeta 2018.gadā nav nepieciešami. 2018. gada izdevumus sedz no VARAM budžeta programmas 31.00.00 “Atbalsts plānošanas reģioniem” prioritārā pasākuma “Pilotprojekts pašvaldībās reemigrācijas veicināšanai “Reģionālās reemigrācijas koordinators”” līdzekļiem. Tiesiskajam regulējumam būs netieša ietekme uz valsts un pašvaldību budžetiem, ņemot vērā, ka jaunu uzņēmumu rašanās un jaunu darba vietu izveidošanas rezultātā ir plānoti ieņēmumi valsts un pašvaldību budžetos (ieņēmumi no iedzīvotāju ienākuma nodokļa un valsts sociālās apdrošināšanas obligātām iemaksām). | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Ar normatīvo aktu tiek ieviesta Eiropas Komisijas 2013. gada 18. decembra Regula (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam un Eiropas Komisijas 2014. gada 17. jūnija Regula (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu. |
| 2. | Citas starptautiskās saistības | Nav |
| 3. | Cita informācija | Nav |

|  |  |  |  |  |
| --- | --- | --- | --- | --- |
| **1. tabula Tiesību akta projekta atbilstība ES tiesību aktiem** | | | | |
| Attiecīgā ES tiesību akta datums, numurs un nosaukums | Ar normatīvo aktu tiek ieviesta Eiropas Komisijas 2013. gada 18. decembra Regula (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam un Eiropas Komisijas 2014. gada 17. jūnija Regula (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu. | | | |
| A | B | C | | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regula Nr. 1407/2013 | Noteikumu projekta 10. punkts | Vienības tiek ieviestas pilnībā. Vispārēja atsauce par *de minimis* atbalsta piešķiršanu | | Netiek paredzētas stingrākas prasības |
| Komisijas regulas Nr. 651/2014 1. pielikums | Noteikumu projekta 4. punkts | Vienība tiek ieviesta pilnībā | | Netiek paredzētas stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Noteikumu projekts šo jomu neskar. | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. | | | |
| Cita informācija | Nav | | | |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Noteikumu projekts šo jomu neskar. | | | |
| A | B | | C | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Noteikumu projekts šo jomu neskar. | | | |
| Cita informācija | Nav | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par MKN projektu tā izstrādes stadijā. |
| 2. | Sabiedrības līdzdalība projekta izstrādē | MKN projekts 2018. gada 17. aprīlī ievietots VARAM tīmekļvietnē [www.varam.gov.lv](http://www.varam.gov.lv), līdz ar to ieinteresētajām personām ir iespēja izteikt viedokli un sniegt priekšlikumus.  Atbilstoši Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 14. punktam elektroniski sagatavots paziņojums par līdzdalības procesu 2018. gada 17. aprīlī ir iesniegts Valsts kancelejā publicēšanai tās tīmekļvietnē. |
| 3. | Sabiedrības līdzdalības rezultāti | Sabiedrības līdzdalības rezultātā iebildumi un priekšlikumi nav saņemti. |
| 4. | Cita informācija | 2018. gada 9. janvārī tika organizēta VARAM pārstāvju un plānošanas reģionu pārstāvju sanāksme ar mērķi apspriest MKN projekta saturu, atbalsta saņemšanas nosacījumus, kā arī citas prasības. MKN projekta izstrādes laikā tika saņemts viedoklis no biedrības “Ar pasaules pieredzi Latvijā”. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VARAM un Kurzemes plānošanas reģions, Latgales plānošanas reģions, Rīgas plānošanas reģions, Vidzemes plānošanas reģions un Zemgales plānošanas reģions. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | MKN projekts neietekmē iesaistīto institūciju funkcijas un uzdevumus.  Jaunas institūcijas nav jāveido. Esošās institūcijas nav jāreorganizē. |
| 3. | Cita informācija | Nav |

Vides aizsardzības un

reģionālās attīstības ministrs Kaspars Gerhards

Vides aizsardzības un   
reģionālās attīstības ministrijas

valsts sekretārs Rinalds Muciņš

Putniņš 67026597

[varis.putnins@varam.gov.lv](mailto:varis.putnins@varam.gov.lv)

Ziediņa 66016725

[dace.ziedina@varam.gov.lv](mailto:dace.ziedina@varam.gov.lv)